
24-TA-2240: Noteikumu projekts (Grozījumi)
Grozījums Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām"

 PROFESIJU KLASIFIKATORS
	Priekšlikums
Lūdzu papildināt sadaļas 3.27.4. PROFESIJU ATSEVIŠĶĀ GRUPA "2654 Kino, teātru un tiem radniecīgu jomu režisori un producenti" tabulu 190.lapā ar jaunu aili, kurā tiek iekļauta profesija Stilists radošo industriju jomā. Kultūras ministrija norāda, ka pieaug nepieciešamība pēc stilistiem radošo industriju jomā, kuri ir specializējušies teātra, kino, modes u.tml. jomās, ir apguvuši grima un frizūru veidošanu, aksesuāru pielietošanu, pārzin kultūras un dažādu skatuves žanru vēsturi, orientējas dažādu vēsturisko laikmetu stilos un sadarbībā ar režisoru, operatoru un citiem radošās grupas dalībniekiem spēj to īstenot atbilstoši skatuves un ekrāna prasībām. Šobrīd šādas specializācijas stilistus sagatavo Mākslu izglītības kompetences centrs "Liepājas Mūzikas, mākslas un dizaina vidusskola" un pēc viņiem ir liels radošo industriju nozares pieprasījums, tāpēc ir svarīgi, lai apgūtā profesija tiktu klasificēta kā stilists radošo industriju jomā. Šobrīd sadarbībā ar Kultūrizglītības padomi tiek izstrādātas ceturtā profesionālās kvalifikācijas līmeņa prasības stilistam radošo industriju jomā.
Piedāvātā redakcija
Numurs pēc kārtas: 332.18. Profesijas nosaukums: STILISTS radošo industriju jomā. Profesijas kods: 2654 19.

